АҞӘА, цәыббра 13 – Sputnik, Бадраҟ Аҩӡба. Therr Maitz дықәгылан Ражьден Гәымба ихьӡ зху Аԥснытәи аҳәынҭқарратә филармониаҟны асабша, цәыббра 10 рзы. Аконцерт аартуа Therr Maitz асолист Антон Белиаев иҳәеит агәахәара ду шимоу аҽазнык арахь аара илшартә еиԥш аҭагылазаашьа ахьиоуз.
Ахәылԥаз аҟны амузыкантцәа асет еилаԥса цәырыргеит: аелектрон-акустикатә программа. Азыӡырыҩцәа гыаны амузыка иацкәашон.
"Ҳара Цандрыԥшьынтәи хықәкыла аконцерт ҳахәаԥшырц ҳааит. Сара бзиа избоит Therr Maitz. Антона Белиаев иакәзар апроект "Голос" аҟны данызба нахыс сизыӡырҩуеит", — лҳәеит аконцерт ахәаԥшҩы Земфира Калаева.
Therr Maitz ҩынтәуп Аԥсныҟа иаауеижьҭеи. Раԥхьаӡа акәны урҭ ара иқәгылан 2015 шықәса рзы.
Therr Maitz шьаҭаиркит амузыкант, апродиусер, акомпозитор Антон Белиаев 2004 шықәса рзы. 2011 шықәса раахыс Therr Maitz агастрольқәеи аконцертқәеи мҩаԥнагоит, амузыкатә фестиваль дуқәа зегьы ирылахәуп.